L'EQUIP D'ATLETISME ALEVÍ FEMENÍ ACONSEGUEIX EL TÍTOL DE CAMPIÓ PROVINCIAL DE VALÈNCIA
Sin fecha

Aquest cap de setmana passat el Club d’Atletisme l’Eliana va tornar a triomfar en les pistes d’atletisme, en aquesta ocasió en el Campionat Provincial per equips que es va celebrar a Gandia per a la categoria aleví i en Xàtiva per a la infantil.

L’equip femení, format per les atletes que han aconseguit els últims títols per al club, van realitzar un actuació impecable en les diferents proves en les quals competien, aconseguint el primer lloc i el títol de campiones provincials de València. Amb aquests dos resultats i sumant els punts obtinguts en la competició, el Club d’Atletisme l’Eliana és el millor club de la província.

L’equip aleví masculí va aconseguir la tercera posició malgrat una important baixa en l’últim moment, la qual cosa significava que no podien cometre cap error en les proves per a les quals s’havien inscrit, però l’esforç dels atletes va fer que aconseguiren aquest important tercer lloc.

Finalment, l’equip infantil va ser desqualificat per les baixes de dos atletes, per la qual cosa no podien realitzar el mínim de proves puntuables. Malgrat açò, les atletes van realitzar molt bones marques en totes les seues proves i van gaudir d’una jornada de competició.